text: Region Syddanmark indfører akuttelefon
  23 marts 2014 kl. 10.29
  Fra 1. april er det slut med bare at møde op på skadestuen. Som den sidste region i DK indfører Syddanmark visitation til skadestuen.
  Mellem kl. 8 og 16 er det en sygeplejerske, der tager akuttelefonen. Resten af tiden er det en læge.
  Efter telefonsamtalen bliver det besluttet, hvem der skal hjælpe - den praktiserende læge, skadestuen eller andre.
  Godt 200.000 mennesker er på skadestuerne i løbet af et år.
   
  Fem sygeplejersker vil sidde klar til at henvise opkald fra patienter i tidsrummet 8 - 16. Region Syddanmark forventer 74.000 henvisningsopkald til sygeplejerskerne om året Vagtlægerne vil sidde klar til at henvise opkald fra patienter i tidsrummet16 - 8. Region Syddanmark forventer 126.000 henvisningsopkald til vagtlægerne om året. Foruden de 126.000 henvisningsopkald vil vagtlægerne også fortsat modtage 600.000 henvendelser om året fra borgere, der søger hjælp specifikt ved vagtlægen.
  
  